Klaudija Felicita Austro-Tirolska

Klaudija Felicita Austro-Tirolska (30. maj 1653 - 8. april 1676) je bila carica Svetog Rimskog Carstva, kraljica Njemačke, Češke, Ugarske, Hrvatske i Slavonije, nadvojvotkinja Austrije, i vojvotkinja Tešina.

Rođena je u Firenci, na dvoru svoje majke, Ane de' Medici. Otac joj je bio Ferdinand Karlo, nadvojvoda Prednje Austrije. Bila je najstarija od dvije kćerke svojih roditelja.

Kada je 1673. godine umrla Margareta Terezija Austrijska, Leopold I, car Svetog Rimskog Carstva, je ostao udovac bez sina. On i teško retardirani Karlo II, kralj Kastilje, bili su jedini živi muški Habsburgovci, pa su muška djeca bila neophodna. Leopold je oženio Klaudiju 15. oktobra 1673. godine. Nova carica je bila mlada i atraktivna, te svjesna svog noog položaja, ali Leopold je smatrao da nije ni do koljena carici Margareti Tereziji.

Carica Klaudija Felicita je rodila dvije kćerke, Anu Mariju Sofiju (1674-1674) i Mariju Josipu (1675-1676). Umrla je nekoliko mjeseci prije svoje mlađe kćerke. Njen udovac se ponovo oženio.

Kategorija:Carice Svetog Rimskog Carstva
Kategorija:Supružnici ugarskih vladara
Kategorija:Supružnici čeških vladara
Kategorija:Supružnici austrijskih vladara
Kategorija:Habsburgovci